DEndre velencei értékelései
Átlagos strandbüfé -
Értékmegőrző Büfé - Tóbíró strand Velence
Takarónkat az Értékmegőrző büfé tőszomszédságában tettük le az árnyékban, így innen vettük a legtöbb dolgot. Úgymint nagyszámú sört, Soproni IPÁ-t főként, ami a strand legjobb söre volt, ennél jobbat nem lehetett kapni sajnos. 450 ft volt a dobozos, 550 a csapolt. A gyerekek nutellás palacsintát (250 ft) és csokis gofrit (ennek az árára nem emékszem) ettek, a felnőttek sajtos tejfeles lángost (700).
Ebben a műfajban ettem jobbat is, a gofri viszont meggyőző volt, a palacsinta átlagos. Korrekt 3 pont
Átlagos strandbüfé korrekt árakkal -
Taverna Ételbár Velence
A Taverna ételbárban készen lesütött rántott illetve bundázás-mentes csirkeszárnyat kóstoltam, továbbá áfonyás, barackos és nutellás palacsintát. A csirke dekára volt, nem emlékzem poöntosan mennyi is, de nem találtam soknak. A palacsinta darabra 250 ft, a nutellás több volt talán 280. Az áfonyás volt a legfinomabb. Kérdeztem, hogy friss sütik-e, mondták, hogy nem.
Vélhetően a lesütött palacsintát mikrózták, de szerencsére nem tűzforróra, hanem épp megfelelőre. A jóvakl korábban lesütött csirkeszárny meg olyan volt, amilyen lehetett. 3 pont.
Nem győzött meg -
Velencei Álom Fagyizó Velence
A Velencei Álom nevű fagylaltozóban első ízben júniusi látogatásom alkalmából ettem egy fehércsokis málnás fagyit, 3,5 pontra taksáltam, ami akár négyre kerekíthető. Most is megálltunk itt, két gombócot kóstoltam, az egyik dió volt, melyben volt dió, de nem volt igazén jó élmény, inkább keserű volt, nem esett jól enni. A másik jobbacskára sikeredett.
Voltam Velencében, fagyit is ettem ott, nem ilyen a Velencei álom. 3 pont, azzal a megjegyzéssel, hogy pechünk lehetett a dióval. Egy gombóc 240 ft, ami rendben van.
Vacak halászlé -
Bubó Büfé - Tóbíró strand Velence
A Bubó büfé olyan, mint egy átlagos strand-büfé. S vélhető, hogy ha mást rendelek, például palacsintát, hekket vagy rántott hagymakarikát, (ami persze garantáltan mirelit, mi más lenne) akkor tisztes 3 pont lenne az osztályzat. De volt olyan pechem, meg persze a helynek is, hogy halászlevet kértem, ami igen olcsó, 990 ft cserébe viszont sem a lé nem élményszerű, sem benne a hal, ami pangasius.
Aminek ugye nagyon nincs mit keresnie a halászlében. Ez 2 pont, akkor is, ha nem ígértek egyebet. Ugye a pangasius-használat súlyosabb esete, ha harcsát ígérnek vagy süllőt. itt egyszerűen az szerepelt az étlapon, hogy halászlé. Nem teszünk a halászlébe pangasiust. Ennyi.
Harmatgyenge burger -
Jó kis kávézó nagyon kedves kiszolgálással -
Jó kis partmenti kávézó-étterem -
Pibistro - Velence Korzó Velence
A Pi bisztróba 10 óra 10 perckor ültünk be, titkon remélve, hogy a konyha is üzemel már, de ebben a reményünkben csalatkoznunk kellett. Így aztán kértünk egy capuccinót (550) meg egy mentes vizet (390) s néztük a partot beszélgetés közben.
Szívesen fürödtem volna egyet, de társamat a téma nem érdekelte (helyiként bármikor leruccanhat a partra), így aztán én sem mentem be a vízbe, pedig olyankor jó fürdeni, amikor még nincs nagy meleg és nincs egyáltalán tömeg. Az italfelhozatal kommersz, az egyetlen jobbacska sör a Soproni IPA, 690 ft. Háromszoros szorzóval számolták ki. A borokat L. Simon László pincéjéből hozták. Jóindulattal négy pont.
Barátságos, hangulatos kocsma totál kommersz kínálattal -
Szent János Retro Szórakozóhely Velence
Mi Staroprament ittunk, illetve társam itta, mert nekem még vezetnivalóm volt, így egy fél literes ásványvízre szorítkoztam. Bor csak Varga Ház bora, tömények nagyipariak. Főleg a borválaszték hiánya zavaró. A kellemes beltér és a jó kiszolgálás miatt 4 pont egyébként jóindulattal is csak 3 lenne.
Jó fagyi -
Édes Velence Cukrászda Velence
Az Édes Velence fagyizó egy hangulatos, barátságos hely, jó kis terasszal, tisztes fagylaltokkal, mely annak dacára, hogy el van dugva, a helyiek körében igen népszerű. Vagy tán épp azért. Ketten háromféle ízt próbáltunk ki, kellemes állagú, ízletes fagylaltok voltak ezek, katarzis nélkül. Magyarán nem érték el a Damniczki- Chocolatte-La Rosa-Valdocco-Erdős stb.
szintet, de azért szívesen kipróbálnék mást is itt. Társam kókusz és pisztáciát kóstolt, jómagam málnát. Egy gombóc 260 ft, abszolút megéri. Erős négy pont.
Összességében csalódás -
Kavics Grill Étterem Velence
Kértem egy rillette-et, ami korrektre, élvezetesre sikeredett, jó volt hozzá a marinált zöldség is. A társam cigánypecsenyéje viszont nem felelt meg az elvárásoknak, a somlói is túl volt árazva s nem volt elég szaftos, nem volt élményszerű. Egyenetlen a teljesítmény: a rillette 4 pont, a somlói 3, a cigánypecsenye 2. Az bizony csak 3 pontos átlag. Az külön nagyon zavart, hogy nem volt borsdaráló. Abszurd, hogy egy elit vendéglőben csak ipari borslisztet lehessen szórni az ételre. Kértem olívaolajat, vacak, pomace olaj volt, miközben potom pénzért lehet már extra szűzet kapni. A kenyér is gyatra minőségű ipari volt. Ez van, 4-5 pontot reméltem, 3at sikerült adni.